A expresión ARN d'interferencia menudo (per siglas, siRNA «ese í erreneá», de l'anglés small interfering RNA, literalment «ARN interferidor menudo») fa referencia a moleculas d'acido ribonucleico (ARN) d'entre 20 y 25 nucleotidos de lonchitut que cumplen numerosas funcions en chenetica y biolochía molecular. D'entre ellas, a más destacable ye a vía d'a interferencia d'ARN, en a qual i interfiere con a expresión de bell chen. A demés de lo dito proceso, o RNA d'interferencia menudo tamién interviene en bell altros procesos biolochicos d'a celula muit estreitament relacionatos con a interferencia d'ARN, como per eixemplo a oposición a os mecanismos replicativos d'os virus u en a estructuración d'a cromatina en o nuclio. A verdadera complxidat de totz istes procesos no se ye emprenzipato a dilucidar dica os zaguers anyos.